Document ID: 31990R0395

KOMISSION ASETUS (ETY) N:o 395/90,
annettu 15 päivänä helmikuuta 1990,
interventioelinten hallussaan pitämän tupakan myyntiin saattamisen menettelyistä ja edellytyksistä annetun asetuksen (ETY) N:o 3389/73 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna asetuksella (ETY) N:o 203/90(2), ja erityisesti sen 7 artiklan 4 kohdan,
sekä katsoo, että
komission asetuksessa (ETY) N:o 3389/73(3), sellaisena kuin se on viimeksi muutettuna asetuksella (ETY) N:o 3263/85(4), vahvistetaan interventioelinten hallussaan pitämän tupakan myyntiin saattamisen menettelyt ja edellytykset,
menettelyjen yhtenä osana on asetuksen (ETY) N:o 3389/73 3 artiklan 1 kohdassa mainittu tarjouskilpailuilmoituksen julkaiseminen Euroopan yhteisöjen virallisessa lehdessä vähintään 45 päivää ennen tarjousten jättämiselle vahvistettua viimeistä määräpäivää,
interventiota varten varastoitujen tupakkamäärien vähenemisen nopeuttamiseksi tätä 45 päivän määräaikaa ei saisi soveltaa silloin, kun ollaan tarjouskilpailuttamassa jo aiemmassa tarjouskilpailussa mukana olleita tupakkaeriä; tämän vuoksi olisi muutettava asetuksen (ETY) N:o 3389/73 3 artiklaa, ja
tässä asetuksessa säädetyt toimenpiteet ovat raakatupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3389/73 3 artiklaan 1 a kohta seuraavasti:
"1a. Edellä 1 kohdassa tarkoitettua määräaikaa ei kuitenkaan sovelleta, jos tarjouskilpailu koskee jo aiemmin tarjouskilpailutettuja eriä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä helmikuuta 1990.

Labels: 3
17